ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՈՒՍԱՆՈՂՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Նոյեմբերի 17-ը Ուսանողության միջազգային օրն է:

Տոնի առթիվ ջերմորեն շնորհավորում եմ միջին մասնագիտական և բարձրագույն ուսումնական հաստատություններում սովորող մեր բոլոր հայրենակիցներին:

Սիրելի՛ ուսանողներ, անգնահատելի է ձեր դերակատարությունը քաղաքացիական հասարակության զարգացման և պետական արդյունավետ համակարգի կայացման գործում: Դուք եք մեր երկրի ու համայնքի վաղվա օրը կերտողները՝ ձեր լուսավոր ու առաջադեմ գաղափարներով և մասնագիտական գիտելիքներով: Վստահ եմ, որ հենց դուք՝ այսօրվա ուսանողներդ, ձեր նորարար ու ստեղծագործ մտքով ապագայում լինելու եք մեր համայնքն ու պետությունը շենացնող հիմնարար սյուներից մեկը:

Մաղթում եմ, որ կարևորեք գիտելիքն ու որակյալ կրթությունը, դառնաք բանիմաց մասնագետներ: Քանի որ ուժեղ ու կայացած է այն պետությունը, որն ունի կիրթ ու զարգացած հասարակություն, մտավոր հզոր ներուժ:

Առանձնահատուկ շնորհավորում եմ Արտաշատ միավորված համայնքի բոլոր ուսանողներին, մաղթում եմ քաջառողջություն, ամենայն բարիք, հաջող ուսումնառություն:

Սիրելի՛ ուսանողներ, կարևորե՛ք գիտելիքն ու որակյալ կրթությունը: Սեփական ուժերի նկատմամբ հավատը, աշխատասիրությունը որպես նշանաբան ունեցե՛ք, եղե՛ք նպատակասլաց, հավակնոտ ու անպայման գնացեք պայծառ գաղափարների իրագործման ճանապարհով: